# ג'ורג' ברנס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ברנס (מימין), לצד ראנדי ובוב הופ בלאס וגאס.

ג'ורג ברנס (20 בינואר 1896 - 9 במרץ 1996; נולד בניו יורק כנתן בירנבוים) היה שחקן וקומיקאי יהודי שפעל בארצות הברית. ברנס ממוקם במקום ה-31 ברשימת הסטנדפיסטים הגדולים ביותר של קומדי סנטרל.

ברנס החל את הקריירה שלו במופעי וודוויל; משם הוא עבר לרדיו, לאחר מכן לטלוויזיה ולבסוף לקולנוע. הסיגר הנצחי בידיו הפך לחלק בלתי נפרד מהופעתו והפך עם השנים לסמל המסחרי שלו. הקריירה של ברנס מתפרסת על מעל ל-75 שנה; בגיל המופלג 79 הגיע לשיא הקיירה שלו עם פרסום "הצמד בכותרות" וסדרת סרטי "הו, אלוהים". ברנס המשיך להופיע כמעט עד יום מותו, בגיל 100.

## [עריכה] ביוגרפיה

נתן בירנבוים נולד ב-20 בינואר 1896 בניו יורק, כילד ה-9 מתוך 12 ילדיהם של דורותי ולואיס בירנבוים - שניהם יהודים. אביו, לואיס, היה חזן מחליף בבית הכנסת המקומי, ולא עבד לעתים קרובות.

כאשר מת אביו משפעת בשנת 1903, החל ברנס לעבוד בעבודות מזדמנות ברחבי ניו יורק. בגיל 7 גילה את ייעודו בתור בדרן והקים להקת הרמוניה בשם "קוורטט הקטנטנים" (Peewee Quartet). בגיל 9 עזב את בית הספר והתחיל להתמקד בקרירת בידור; הוא החליף את שמו לשם קליט יותר והחל להשתמש בסיגר במופעים שלו. מאוחר יותר, הפך הסיגר לחלק בלתי נפרד מדמותו ונשאר עמו עד יומו האחרון. הוא המשיך להופיע שנים רבות בוודוויל - בעיקר בתור קומיקאי, אם כי העלה גם הופעות ריקוד ושירה. בגיל 27 פגש את גרייס אלן - אשתו לעתיד. השניים הפכו לצמד אף על הבמה והעלו מופע שהפך ללהיט.

בשנות ה-30 של המאה ה-20 החלו ברנס ואלן להופיע בסרטים קצרים ובמערכוני רדיו רבים, ולבסוף אף זכו לתוכנית מצליחה משלהם. ברנס ואלן נחשבו לצמד הקומיקאים המעורב (גבר ואישה) הטוב ביותר של התקופה. הפריצה הגדולה של הצמד התרחשה כאשר תוכנית הרדיו שלהם עברה למתוכנת טליוויזיונית; התוכנית אשר נקראה "המופע של ג'ורג' ברנס וגרייס אלן" עלתה לראשונה למרקע בשנת 1950 ברשת CBS והיתה להצלחה גדולה, אך בשנת 1958 נאלצה אלן לפרוש מהנחיית התוכנית עקב בעיות לב. ברנס המשיך עם התוכנית עונה נוספת אך ללא שותפתו החלה ירידה באחוזי הרייטינג להם זכתה התוכנית, דבר שהביא לבסוף לביטולה.

לאחר מותה של אלן כתוצאה מהתקף לב בשנת 1964 ברנס לא התחתן שנית, ועלה לקברה לפחות פעם בחודש עד יום מותו. הוא לא הסכים לבצע שנית את המערכונים שביצע עם זוגתו אלן עם אף שחקנית אחרת. ברנס החליט להקדיש את כל זמנו לעבודה והחל בהופעות בידור מרובות ברחבי ארצות הברית. בשנת 1974 ג'ק באני, ידידו הטוב של ברנס, הציע לו לשחק בסרט "צמד בכותרות", שבויים על פי מחזה של ניל סיימון. ברנס הסכים והסרט הפך מיד ללהיט בקרב המבקרים והקהל, ואף זכה באוסקר על תפקידו בסרט.

בשנת 1977 שיחק ברנס את אלוהים בכבודו ובעצמו - בסרט הראשון מתוך הטרילוגיה של "הו, אלוהים". לאחר הסרט ברנס אף עשה שינוי בדמות הבימתית שלו והפך את גילו המופלג למקור עיקרי לבדיחות. בשנת 1980 יצא ההמשך ל"הו, אלוהים" - "הו, אלוהים מספר II ", ובשנת 1984 יצא לאקרנים סרט ההמשך השלישי - "הו, השטן" - שבו שיחק ברנס תפקיד כפול של אלוהים והשטן.

## [עריכה] קישורים חיצוניים

- ג'ורג' ברנס, במסד הנתונים הקולנועיים IMDb (באנגלית)

מקור: http://he.wikipedia.org../../../%D7%92/27/%D7%95/%D7%92%27%D7%95%D7%A8%D7%92%27_%D7%91%D7%A8%D7%A0%D7%A1.html

קטגוריות: קומיקאים יהודים | קומיקאים אמריקאים | שחקני קולנוע וטלוויזיה יהודיים | שחקני קולנוע וטלוויזיה אמריקאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Norsk (bokmål)
- Português
- Svenska